CELEX: 32022D0935
Language: et
Date: 2022-06-13 00:00:00
Title: Nõukogu otsus (EL) 2022/935, 13. juuni 2022, Euroopa Liidu nimel võetava seisukoha kohta assotsiatsiooninõukogus, mis on loodud Euroopa – Vahemere piirkonna lepinguga assotsiatsiooni loomiseks ühelt poolt Euroopa ühenduste ja nende liikmesriikide ning teiselt poolt Egiptuse Araabia Vabariigi vahel, seoses ELi ja Egiptuse partnerluse 2021.-2027. aasta prioriteetide vastuvõtmisega

17.6.2022   
               
               
                  ET
               
               
                  Euroopa Liidu Teataja
               
               
                  L 162/31
               
            
         NÕUKOGU OTSUS (EL) 2022/935,
         13. juuni 2022,
         Euroopa Liidu nimel võetava seisukoha kohta assotsiatsiooninõukogus, mis on loodud Euroopa – Vahemere piirkonna lepinguga assotsiatsiooni loomiseks ühelt poolt Euroopa ühenduste ja nende liikmesriikide ning teiselt poolt Egiptuse Araabia Vabariigi vahel, seoses ELi ja Egiptuse partnerluse 2021.-2027. aasta prioriteetide vastuvõtmisega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 217 koostoimes artikli 218 lõikega 9,
         võttes arvesse Euroopa Komisjoni ettepanekut,
         ning arvestades järgmist:
         
                     (1)
                  
                  
                     Euroopa – Vahemere piirkonna leping assotsiatsiooni loomiseks ühelt poolt Euroopa ühenduste ja nende liikmesriikide ning teiselt poolt Egiptuse Araabia Vabariigi vahel (1) (edaspidi „leping“) allkirjastati 25. juunil 2001 ja see jõustus 1. juunil 2004.
                  
               
                     (2)
                  
                  
                     Lepingu kohaselt on sellega asutatud assotsiatsiooninõukogul (edaspidi „ELi-Egiptuse assotsiatsiooninõukogu“) õigus teha lepingu eesmärkide saavutamiseks vajalikke otsuseid ning anda asjakohaseid soovitusi.
                  
               
                     (3)
                  
                  
                     Kahe partneri vaheliste kindlate ja mitmetahuliste suhete edasiseks tugevdamiseks on kindlaks määratud partnerluse prioriteedid ajavahemikuks 2021–2027 (edaspidi „ELi-Egiptuse partnerluse 2021.-2027. aasta prioriteedid“), et toetada lepingu rakendamist ning suunata ELi-Egiptuse parnerlust ja jagada selle kohta teavet.
                  
               
                     (4)
                  
                  
                     Oma 9. koosolekul kavatseb ELi-Egiptuse assotsiatsiooninõukogu võtta vastu soovituse ELi-Egiptuse partnerluse 2021.-2027. aasta prioriteetide kohta.
                  
               
                     (5)
                  
                  
                     On asjakohane määrata kindlaks liidu nimel ELi-Egiptuse assotsiatsiooninõukogus võetav seisukoht, kuna ELi-Egiptuse partnerluse 2021.-2027. aasta prioriteete käsitleval soovitusel on liidu jaoks õiguslikud tagajärjed.
                  
               
                     (6)
                  
                  
                     Seetõttu peaks liidu võetav seisukoht ELi-Egiptuse assotsiatsiooninõukogus põhinema lisatud soovituse eelnõul,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel ELi-Egiptuse assotsiatsiooninõukogu 9. istungil, põhineb käesolevale otsusele lisatud ELi-Egiptuse assotsiatsiooninõukogu soovituse ettepanekul.
         
         
            Artikkel 2
            Käesolev otsus jõustub selle vastuvõtmise päeval.
         
         
            Luxembourg, 13. juuni 2022
            
               
                  Nõukogu nimel
               
               
                  eesistuja
               
               M. FESNEAU
            
         
         
            (1)  Euroopa – Vahemere piirkonna leping assotsiatsiooni loomiseks ühelt poolt Euroopa ühenduste ja nende liikmesriikide ning teiselt poolt Egiptuse Araabia Vabariigi vahel (ELT L 304, 30.9.2004, lk 39).
      
      
         
            EELNÕU:
            ELi-EGIPTUSE 9. ASSOTSIATSIOONINÕUKOGU SOOVITUS nr 1/2022,
            …,
            mis käsitleb ELi ja Egiptuse partnerluse 2021.-2027. aasta prioriteete
            ELi-EGIPTUSE ASSOTSIATSIOONINÕUKOGU,
            võttes arvesse Euroopa – Vahemere piirkonna lepingut assotsiatsiooni loomiseks ühelt poolt Euroopa ühenduste ja nende liikmesriikide ning teiselt poolt Egiptuse Araabia Vabariigi vahel
            ning arvestades järgmist:
            
                        (1)
                     
                     
                        Euroopa – Vahemere piirkonna leping assotsiatsiooni loomiseks ühelt poolt Euroopa ühenduste ja nende liikmesriikide ning teiselt poolt Egiptuse Araabia Vabariigi vahel (edaspidi „leping“) sõlmiti 25. juunil 2001 ja see jõustus 1. juunil 2004.
                     
                  
                        (2)
                     
                     
                        Lepingu artikliga 76 antakse ELi-Egiptuse assotsiatsiooninõukogule õigus teha lepingu eesmärkide saavutamiseks otsuseid ja esitada asjakohaseid soovitusi.
                     
                  
                        (3)
                     
                     
                        Lepingu artikli 86 kohaselt võtavad lepinguosalised kõik üld- või erimeetmed, mida on vaja lepingust tulenevate kohustuste täitmiseks, ja tagavad lepingus sätestatud eesmärkide saavutamise.
                     
                  
                        (4)
                     
                     
                        Euroopa naabruspoliitika läbivaatamise tulemusena tehti ettepanek alustada partneritega tehtava koostöö uut etappi, mis tekitaks mõlemal poolel suuremat omaluse tunnet.
                     
                  
                        (5)
                     
                     
                        Euroopa Liit ja Egiptus on leppinud kokku tugevdada oma partnerlust, leppides kokku prioriteetides ajavahemikuks 2021–2027 (edaspidi „ELi ja Egiptuse partnerluse 2021.-2027. aasta prioriteedid“) eesmärgiga tegeleda liidu ja Egiptuse ees seisvate ühiste mureküsimustega ning edendada ühiseid huvisid.
                     
                  
                        (6)
                     
                     
                        Lepinguosalised on leppinud kokku ELi ja Egiptuse partnerluse 2021.-2027. aasta prioriteete käsitleva teksti, mis toetab lepingu rakendamist, keskendudes koostööle ühiste huvide valdkonnas,
                     
                  SOOVITAB JÄRGMIST:
            
               Artikkel 1
               Assotsiatsiooninõukogu soovitab lepinguosalitel rakendada käesoleva soovituse lisas esitatud ELi ja Egiptuse partnerluse 2021.-2027. aasta prioriteete (+).
            
            
               Artikkel 2
               ELi ja Egiptuse partnerluse 2021.-2027. aasta prioriteedid asendavad ELi-Egiptuse partnerluse prioriteedid, mille rakendamist assotsiatsiooninõukogu soovitas oma soovitusega nr 1/2017 (1).
            
            
               Artikkel 3
               Käesolev soovitus jõustub selle vastuvõtmise päeval.
            
            
               …, …
               
                  
                     ELi-Egiptuse Assotsiatsiooninõukogu nimel
                  
                  
                     eesistuja
                  
               
            
            
               (+)  Delegatsioonid: vt dokument ST 8663/2022 ADD1.
            
               (1)  ELi-Egiptuse assotsiatsiooninõukogu 25. juuli 2017. aasta soovitus nr 1/2017, millega lepitakse kokku ELi ja Egiptuse partnerluse prioriteetides (ELT L 255, 3.10.2017, lk 26).